Muséu del Ferrocarril d'Asturies, Xixón
#000000
La Varela de Montes ye una llocomotora construyida nel añu 1881 pola firma alemana Sächsische Maschinenfabrik pa los Ferrocarriles de Asturias-Galicia-León, integraos poco depués na Compañía del Norte y, yá nel 1941, en RENFE.
#000001
Ye la única sobreviviente d’una serie de 36 exemplares iguales destinaos a servicios tanto de viaxeros como de mercancíes en llinies con perfil difícil. El so diseñu fíxose pensando especialmente nes ramples de Payares y Brañuelas, con trés exes motores d’un diámetru moderáu. Teníen dalgunes carauterístiques avanzaes pa la época, como un timbre de caldera relativamente altu, cabina zarrada pa protexer al personal de conducción o frenu de vacíu simple pa los trenes de viaxeros, llueu sustituyíu por otru automáticu.
#000002
La Varela de Montes pasó la mayor parte de la so vida activa n’Asturies, destinada al depósitu de máquines d’Uviéu. Tuvo nun primer momentu encargada del tráficu de trenes, tanto de viaxeros como de mercancíes, hasta que, al final de la so vida activa, separtáronla pa los servicios de maniobres. Retirada del serviciu activu, nel 1967 vendióse a Hunosa, que la utilizó pa remolcar trenes ente’l cargaderu de Barreo y el llavaderu d’El Batán.
#000003
La so carrera terminó hacia’l 1973, cuando quedó definitivamente apartada n’El Batán, onde sufrió una estroza importante. Na década del 1990 restauróse estéticamente tres la so cesión al Muséu del Ferrocarril d’Asturies, onde ta espuesta anguaño col númberu 1.672 que llevó baxo l’alministración de la Compañía del Norte.
#000004
Ye una representante escelente de la teunoloxía ferroviaria del últimu cuartu del sieglu XIX y tamién d’una de les principales series de llocomotores que protagonizaron el tresporte de viaxeros na rede de vía ancha d’Asturies per décades, especialmente asociada a la Rampla de Payares. Too ello conviértela nuna de les pieces principales del patrimoniu ferroviariu del Principáu.
#000005
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are as essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
#000006
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
#000007